Tarjouspyyntö

# Ratkaisukeskeinen työote ja nepsyosaaminen -koulutus esiopetusryhmien henkilökunnalle

**Hankintaa koskevat yhteystiedot:**

Vaasan kaupunki / Varhaiskasvatus/Esiopetus

Yhteyshenkilö: Tiina Rintanen 0405593281 (substanssi), Pauliina Haavisto 0400 292761

Sähköpostiosoite: [tiina.rintanen@vaasa.fi](mailto:tiina.rintanen@vaasa.fi), pauliina.haavisto@vaasa.fi

**Hankinnan taustaa ja hankinnan tavoitteet**

Vaasan kaupungin varhaiskasvatus pyytää tarjouksia kolmen päivän *lähikoulutuksesta*, joka antaa valmiuksia ratkaisukeskeisen työotteen toteuttamiseksi esiopetusryhmissä.

Vaasan varhaiskasvatuksen tarkoituksena on tarjota esiopetusryhmien henkilökunnalle koulutus, joka perehdyttää osallistujan *ratkaisukeskeisen toimintamallin perusperiaatteisiin*, *nepsyosaamiseen* ja erityisesti tarjoaa *monipuolisesti konkreettisia työkaluja ja toimintatapoja*, joiden avulla *ratkaista arjen haastavia tilanteita* sekä lapsen että aikuisen kannalta parhaalla mahdollisella tavalla.

Osallistujia: suomenkielisiä n. 30, ruotsinkielisiä n. 20.

Vaasan kaupunki pyytää tarjouksia kahdesta suomenkielisestä kolmen päivän (yht. vähintään 2x21h) mittaisesta koulutuksesta ja yhdestä ruotsinkielisestä kolmen päivän (yht. vähintään 21h) mittaisesta koulutuksesta.

Aikataulu: Koulutuspäivät tulee toteuttaa

syys-lokakuussa 2023 tilaajan ja kouluttajan yhdessä sopimina ajankohtina.

**Hankintamenettely**

Hankinnan ennakoitu kokonaisarvo on 20 000,00 euroa (alv. 0 %).

Hankinta on hankintalain mukaisen kansallisen kynnysarvon alittava pienhankinta, jonka kilpailuttamisessa käytetään avointa menettelyä. Tarjouspyyntö liitteineen on saatavilla osoitteesta <https://www.vaasa.fi/palvelut/avoimet-tarjouspyynnot>

**Osatarjoukset hyväksytään**

Ei.

**Vaihtoehtoiset tarjoukset hyväksytään**

Ei.

**Tarjoajalle asetetut soveltuvuusvaatimukset**

Jättäessään tarjouksen tähän tarjouspyyntöön, sitoutuu tarjoaja siihen, että Tilaajavastuulain mukaiset selvitykset ja todistukset tarkistetaan valitulta / valituilta toimittajilta ennen tilauksen / sopimuksen tekemistä. Mikäli tarjoaja ei ole rekisteröitynyt Tilaajavastuu.fi -palveluun, tulee valittujen toimittajien toimittaa seuraavat selvitykset ja todistukset (max 3 kk vanhoja):

* Selvitys siitä, onko yritys merkitty ennakkoperintälain (1118/1996) mukaiseen ennakkoperintärekisteriin ja työnantajarekisteriin, sekä arvonlisäverolain (1501/1993) mukaiseen arvonlisäverovelvollisten rekisteriin.
* Kaupparekisteriote.
* Selvitys siitä, ettei yrityksellä ole verotustietojen julkisuudesta ja salassapidosta annetun lain (1346/1999) 20 b §:n 1 momentin 2 kohdassa tarkoitettua verovelkaa taikka viranomaisen antama selvitys verovelan määrästä.
* Todistukset työntekijöiden eläkevakuutusten ottamisesta ja eläkevakuutusmaksujen suorittamisesta tai selvitys siitä, että erääntyneitä eläkevakuutusmaksuja koskeva maksusopimus on tehty.
* Selvitys työhön sovellettavasta työehtosopimuksesta tai keskeisistä työehdoista.
* Selvitys työterveyshuollon järjestämisestä.
* Rakennusalalla lakisääteisen Tapaturmavakuutuksen järjestämisestä.

**Hankinnan kohteelle asetetut vähimmäisvaatimukset**

Kouluttajan tulee pystyä tarjoamaan koulutus sekä suomen että ruotsin kielellä. Sisältö koulutuksissa tulee olla sama riippumatta kielestä.

Kouluttajalla tulee olla kokemusta vähintään viidestä (5) vastaavanlaisen koulutuksen järjestämisestä vastaavanlaiselle kohderyhmälle.

Kouluttajan tulee luovuttaa koulutuspäivien aikana käyttämänsä materiaali hankintayksikölle koulutuksen jälkeen kokonaisuudessaan.

**Hinta ja muut kaupalliset ehdot**

Hinnat on ilmoitettava netto € (alv 0 %) pyydetyssä yksikössä. Arvonlisäveron palveluntuottaja laskuttaa voimassaolevan lainsäädännön mukaisesti.

Tarjottujen hintojen tulee sisältää kaikki palvelun toimittamisesta aiheutuvat kulut. Näitä ovat mm. matka- ja majoituskustannukset, päivärahat, ylityökorvaukset sekä tarjousajan päättyessä voimassa olevat toimittajan suoritettavaksi tulevat välilliset verot ja maksut lukuun ottamatta arvonlisäveroa. Hintavaraumia ei hyväksytä.

**Laskutus ja maksuehto:**

Toimittaja laskuttaa tilaajaa ensisijaisesti verkkolaskulla. Vaasan kaupungin verkkolaskujen operaattorina toimii CGI, ja laskujen formaattina on Finvoice.

Laskutettava yksikkö on ehdottomasti mainittava laskulla, ja jos mahdollista myös tilaajan nimi.. Huom! Toimitusosoite on aina eri kuin laskutusosoite. Vaasan kaupungin laskutusosoitteet: <https://www.vaasa.fi/tietoa-vaasasta-ja-seudusta/ota-yhteytta/laskutus-ja-maksaminen/vaasan-kaupungin-laskutusosoitteet/>

Verkkolasku erääntyy maksettavaksi 21 päivän kuluttua hyväksyttävän laskun saapumisesta. Jos toimittaja laskuttaa tilaajaa paperilaskulla, lasku erääntyy maksettavaksi 30 päivän kuluttua hyväksyttävän laskun saapumisesta. Viivästyskorko on enintään kulloinkin voimassaolevan korkolain (633/1982) mukainen.

Laskujen tulee kaikilta osin vastata arvonlisäverolain (1501/1993) asettamia vaatimuksia, erillisiä laskutus- tms. lisiä ei hyväksytä.

**Muut ehdot**

Tarjouksen tekijällä ei ole oikeutta vaatia korvausta tarjouksen tekemisestä.

Tarjouksen pyytäjä pidättää oikeuden olla hyväksymättä mitään tarjousta, mikäli siihen on hankintasäännösten mukaisesti perusteltu syy.

Jättäessään tarjouksen tähän tarjouspyyntöön tarjoaja hyväksyy kaikki tarjouspyynnössä asetetut ehdot ja vaatimukset.

Yleisinä sopimusehtoina noudatetaan soveltuvin osin julkisten hankintojen JYSE 2014 Tavarat / Palvelut tai JIT 2015 -ehtoja. Konsultti- / asiantuntijapalveluiden hankinnoissa noudatetaan yleisinä ehtoina KSE 2013 –ehtoja.

**Tarjouksen sisältö**

Tarjouksen tulee sisältää:

* Tiedot tarjoajasta: Tarjoajan nimi, y-tunnus sekä tarjouksen yhteyshenkilö
* Sähköpostiosoite hankintapäätöksen sähköistä tiedoksiantoa varten (laki sähköisestä asioinnista viranomaistoiminnassa 13/2003)
* Kouluttajan CV
* Referenssiluettelo kouluttajan aikaisemmin toteuttamista vastaavista koulutuksista
* Koulutuksen sisältökuvaus ja toteuttamistapa (luento/ryhmätyö/työpaja, välitehtävät yms.)
* Kuvaus koulutusmateriaalista, jonka kouluttaja luovuttaa osallistujille.

**Tarjousasiakirjojen julkisuus**

Tarjoukset on pyrittävä laatimaan siten, etteivät ne sisällä salassa pidettävää tietoa. Jos tarjoajan mielestä jokin osa tarjouksesta sisältää liikesalaisuuksia, on tarjoajan esitettävä nämä tiedot erillisellä liitteellä, jonka ylälaitaan tulee merkitä teksti "SALAINEN".

Asianosaisella on kuitenkin aina oikeus saada tieto tarjousten vertailussa käytetystä hinnasta ja muusta tarjousten vertailussa käytetystä tekijästä.

**Tarjousten käsittely**

Määräajan sisällä saapuneet tarjoukset käsitellään siten, että ennen tarjousten vertailua tarkistetaan tarjoajien soveltuvuus sekä tarjousten tarjouspyynnön mukaisuus. Hankintaan varatut määrärahat ylittävät tarjoukset suljetaan automaattisesti vertailun ulkopuolelle.

Tarjousten valintaperusteena on kokonaistaloudellinen edullisuus. Tarjousten arvioinnissa painotukset laatu 60% hinta 40 %. Tarkempina laadullisina arviointikriteereinä ovat seuraavat (ilmoitettu tärkeysjärjestyksessä):

* Koulutuksen sisältö ja koulutuksen toteutustapa
* Kouluttajan kokemus
* Osallistujille luovutettavan koulutusmateriaalin laajuus

**Sopimusmenettely**

Päätöksen hankinnasta tekee Vaasan kaupungin toimivaltainen viranomainen. Sähköinen tiedoksianto päätöksestä lähetetään tarjoajan ilmoittamaan sähköpostiosoitteeseen.

Päätös tulee tilaajaa sitovaksi vasta kirjallisella tilauksella tai sopimuksen allekirjoituksilla.

**Tarjouksen jättäminen**

Sitovat tarjoukset on toimitettava sähköpostitse osoitteeseen [tarjoukset@vaasa.fi](mailto:tarjoukset@vaasa.fi) **20.4.2023 klo 16:00** mennessä. Tarjoaja vastaa itse siitä, että tarjous on perillä määräajan puitteissa. Myöhässä saapuneita tarjouksia ei voida huomioida.

**Lisätiedot**

Tarjouspyyntöä koskevat mahdolliset lisätiedustelut on esitettävä 13.4.2023 klo 16:00 mennessä osoitteella [tiina.rintanen@vaasa.fi](mailto:tiina.rintanen@vaasa.fi) tai [pauliina.haavisto@vaasa.fi](mailto:pauliina.haavisto@vaasa.fi). Vastaukset esitettyihin kysymyksiin sekä muut mahdolliset tarkennukset tarjouspyyntöön julkaistaan viimeistään neljä päivää ennen tarjouspyynnön määräajan umpeutumista osoitteessa: <https://www.vaasa.fi/palvelut/avoimet-tarjouspyynnot>

Jättäessään tarjouksen tarjoaja sitoutuu siihen, että se on huomioinut mahdolliset lisätiedot tarjouksessaan sitovana osana tarjouspyyntöä.

**Allekirjoitus**

Vaasassa 23.3.2023

Vaasan kaupunki

\_\_\_\_\_\_\_\_\_\_\_\_\_\_\_\_\_

Hanna-Leena Holmström

varhaiskasvatusjohtaja